open-index/open-wikipedia-markdown huggingface dataset:
Аргун

**Аргун** ()or **Ергун** (; манџурски: ; ) — река во Азија што образува дел руско-кинеската граница. Во горното течение (во Кина) реката се нарекува **Хајлар** (, ). Долга е 1.620&nbsp;км и ја означува границата (уредена со Нерчинскиот договор од 1689 г.) помеѓу Русија и Кина во должина од околу 944&nbsp;км, сè додека не се влее во Амур. Името потекнува од бурјатскиот поим *Ургенгол* (*урге* „широка“ + *гол* „река“).

Извира од западната страна на венецот Голем Хинган во Внатрешна Монголија. Се слева со заедно со Шилка во Уст Стрелка и го образува Амур.

## Керлен–Аргун–Амур
Во годините со поголемо количество на врнежи, неистечното езеро Хулун знае да се излие на северниот брег, и водата да се прелее во Аргун по 30&nbsp;км. Речниот систем Керулен–Аргун–Амур има вкупна должина од 5.052&nbsp;км.

## Поврзано
* Керулен
* Шилка

## Наводи

## Надворешни врски
* 

Категорија:Амурски слив
Категорија:Реки во Русија
Категорија:Реки во Кина
Категорија:Реки во Азија
Категорија:Внатрешна Монголија
Категорија:Забајкалски крај
Категорија:Погранични реки
Категорија:Реки во Забајкалскиот крај
Категорија:Меѓународни реки во Азија
Голема Нева

мини|десно|Голема Нева од Дворцовиот мост
**Голема Нева** () — најголем ракав на реката Нева. Почнува од местото „Стрелка“, на крајот од Василевскиот Остров и тече во должина од 3,5&nbsp;км, при ширина од 200 до 400&nbsp;м и длабочина 12,8&nbsp;м. Се протега од Дворцовиот мост до Невскиот Залив.

Притоки на реката се: Фонтанка, Мојка и Новоадмиралтејскиот Канал.

На Голема Нева има два моста: Дворцовиот и Благовешченскиот.

## Поврзано
* Мала Нева

## Наводи

## Надворешни врски

* Голема Нева од птичја перспектива — Јандекс Карти

Категорија:Реки во Санкт Петербург
Категорија:Невски слив
Долен Шпревалд (амт)

мини|Административен објект во Голсен
**Долен Шпревалд** () — *[[општинска заедница]]* во округот Даме-Шпревалд, во Бранденбург, Германија. Седиштето се наоѓа во градот Голсен.

Општинската заедница Долен Шпревалд се состои од следниве општини:

# Берстеланд
# Дрансдорф
# Голсен
# Казел-Голциг
# Краусник-Грос Васербург
# Рицнојендорф-Штаков
# Шлепциг
# Шенвалд
# Штајнрајх
# Унтершпревалд

Категорија:Општински заедници во Бранденбург
Категорија:Даме-Шпревалд
Берстеланд

**Берстеланд** () — општина во округот Даме-Шпревалд, во Бранденбург, Германија.

## Наводи

Категорија:Даме-Шпревалд
Категорија:Бранденбург (покраина)
Голсен

**Голсен** () — град во округот Даме-Шпревалд, во сојузната покраина Бранденбург, Германија. Се наоѓа на реката Даме, 15 километри северозападно од Лукау.

## Наводи

Категорија:Даме-Шпревалд
Категорија:Населени места во Долна Лужица
Категорија:Бранденбург (покраина)
Шенвалд (Бранденбург)

**Шенвалд** (, исто така понекогаш нарекуван и *Шенвалде*) — општина во округот Даме-Шпревалд, во Бранденбург, Германија.

## Наводи

Категорија:Даме-Шпревалд
Категорија:Бранденбург (покраина)
Трскар рогозар

**Трскарот рогозар** ()  е мала врапчевидна птица од кладот *Sylvioidea* (трскари), родот на трскарчиња (*Acrocephalus*). Се размножува низ Европа до западна умерена Азија. Ја има и во Македонија. Таа е птица преселница што зимува во Африка, под Сахара.
## Опис
Трскарот рогозар е долг околу 13 см, со распон на крилјата од 17 до 21 см и тежина од 10 до 15 грама. Горната страна му е кафеава, а долната посветла, жолтеникавобела. Задникот е со портокалова нијанса, опашката е кафеава, долната страна од крилјата е ’рѓа боја, нозете светлокафеави и има влакна во близина на коренот на клунот. Половите се исти.
Има брзи замавнувања со крилјата, 18 во секунда и лета со брзина од 10 метри во секунда.

Можат да живеат и до 12 години.

## Поведение

Трскарот рогозар е присутен во речиси цела Европа од април до октомври, а зимува во Африка. За да може да го издржи ноќниот лет од 6.000 км, потребна му е акумулација на масти.
 
Живеалиштето на оваа птица се густите трски крај речните брегови, езера, мочуришта и бари.

Птицата вешто се качува и скока на трските каде се храни со пајаци, мекотели, инсекти и нивните ларви.

### Размножување

Полова зрелост трскарот рогозар ја постигнува на една година. Обично се моногамни. Сезоната на парење е во периодот од мај до јули. Гнездото го градат ниско на земјата во густа вегетација. Женките несат 3-5 јајца, а ги инкубираат обата родитела наизменично во тек на 11-14 дена. Младенчињата стануваат независни по 10-14 дена. Може да имаат и 2-3 легла годишно. Често, оваа птица е домаќин на паразитската кукавица, бидејќи јајцата им се со исти бои.

## Наводи

## Надворешни врски

* Трскар рогозар - видеа, фотографии и звуци  на Интернет збирката птици
* Avibase
*Возраст и пол (PDF; 2.3 MB) од Javier Blasco-Zumeta & Gerd-Michael Heinze 

Категорија:Трскари
Категорија:Птици на Македонија
Вуелта а Еспања 2013

**Вуелта а Еспања 2013** било 68. издание на Вуелта а Еспања. Вуелта започнала во Галисија на 24 август 2013. Пет дена се возела низ Галисија, а потоа продолжила кон другите шпански области, како Кастиља и Леон, Екстремадура, Андалусија, Арагон, Каталонија, Ла Риоха, Кантабрија и Астурија, пред да се врати во Мадрид за последната етапа на 15 септември. Вуелта поминала и низ две соседни земји, Андора и Франција. Системот за бонификација за генералниот пласман на Вуелта а Еспања 2013 бил следен: 10 секунди за етапните победници, 6 секунди за второпласираните, 4 за третопласираните.

Крис Хорнер ја освоил Вуелта а Еспања 2013 на возраст од 41 година на 15 септември 2013, станувајќи најстариот победник на некој Гранд Тур.

## Екипи и возачи

Деветнаесетте UCI World Tour екипи биле автоматски повикани на трката, додека три специјални покани биле испратени до професионалните континентални екипи.

†: Поканети професионални континентални екипи

## Етапи

## Преглед на трката

## Поредок

### Генерален пласман

### Бодовен пласман

### Планински пласман

### Комбиниран пласман

### Екипен пласман

## Наводи

## Надворешни врски

* Официјална страница

2013

Категорија:Светска турнеја на UCI 2013
Категорија:2013 во Шпанија
Фатин Схидкиа

**Фатин Схидкиа Лубис** (англиски: *Fatin Shidqia Lubis*, ) или попозната како **Фатин Схидкиа** (*Fatin Shidqia*) е Индонезија. Тој беше шампион на талент шоу *X Factor Indonesia*.

## Кариера
Фатин аудиција за првата сезона на "X Factor Indonesia" со препевот на "Grenade" Бруно Марс е. Во тоа време тој беше уште облечени во школска униформа, бидејќи тој "OSIS" претходна дозвола на аудиција за ова училиште. Тој беше облечен во сива џемпер шарени. Тоа е затоа што тој беше во една државна болница кога melantukan песната "Grenade". Тој доби овации од сите четири судии и публиката. Фатин рече дека звукот е многу добра. Ахмад изјави дека тој навистина се допадна звукот на Фатин. Додека тоа се вели дека звукот Фатин Мулан "опасност". Четврто жирито даде 4 Да. Тој има право да преминете на bootcamp фаза 1.

## Дискографија
* *Aku Memilih Setia* (Избрав верен)
* *Kekasih Mu* (вашиот љубовник)

## Наводи

## Надворешни врски
* Официјална страница 

Категорија:Индонезиски пејач
Категорија:Луѓе од Џакарта
Категорија:Живи луѓе
Енгелхолм

**Енгелхолм** () — град во округот Сконе, Шведска и административен центар на општината Енгелхолм. Населението брои 23.240 жители (2010).

Местото е познато по т.н. „глинени кукавици“, кои претставуваат посебен вид на окарина.

Најважна стопанска гранка е туризмот, поради блиската песочната плажа долга 6&nbsp;км. Подрачјето е привлечно за едрење, јавање бранови и едрење на даска поради поволните ветришта во заливот Шелдервикен.

Во градот се наоѓа фабриката за сладолед „Engelholms Glass“, со годишно производство од 1,2&nbsp;милиони литри.

Од особен интерес за посетителите претставува Спомен-музејот на НЛО.

## Историја
Старото населено место во ова подрачје е Ринестад, споменато околу 1600 г. Новото место е прогласено за град во 1516 г. со повелба од данскиот крал Кристијан II, но со векови останал мошне мал. Со Роскилдскиот мировен договор во 1658 г., Енгелхолм и остатокот од Сканија прешол од данска во шведска сопственост. Местото бележи позначаен раст со индустрализацијата во XIX век. До 1883 г. во него имало касарна, а од 1941 до 2002 г. имало воздухопловна база. Денес базата е напуштена, а во неа е сместен производителот на суперавтомобили Koenigsegg.

## Наводи

## Надворешни врски

* Општина Енгелхолм  

Категорија:Градови во Шведска
Категорија:Населени места во Шведска
Категорија:Сконе (округ)
Категорија:Населени места основани во 1516 година
Список на екипи и велосипедисти на Вуелта а Еспања 2013

Помеѓу 22. екипи кои учествувале на Вуелта, 19 се UCI World Tour екипи и 3 професионални континентални екипи. Списокот подолу содржи 198 велосипедисти, кои земале учество на Вуелта а Еспања 2013, која започнала на 22 август и завршила на 15 септември.
__NOTOC__

## Екипи

 Професионални континентални екипи поканети со специјални покани на трката.

## Список

## По националност

## Поврзано
* Вуелта а Еспања 2013

## Наводи

## Надворешни врски
* 

Категорија:Вуелта а Еспања 2013
Главен комплекс на хистокомпатибилност

**Главниот комплекс на хистокомпатибилност** () претставува група на белковини одговорни за презентирање на антигени на површината на клетките со цел тие да бидат препознаени од клетките на имуниот систем. Се разликуваат три подгрупи: класа I, класа II и класа III.
Класата I презентира епитопи на Т-клеточните рецептори од CD8+ T лимфоцитите, а класата II презентира пептиди на CD4+ лимфоцитите.

Категорија:Имунолошки систем
Црква „Св. Никола“ - Пожаране

**Свети Никола**  претставува македонска православна црква во гостиварто село Пожаране. 
Црквата е градена во 1912 година на место каде постоел помал храм, кој според верувањата на мештаните потекнувал од XVI век. Интерсено е што формата на градбата на овој храм е иста со формата на Црквата „Света Богородица“ во Гостивар. Од тие причини се претпоставува дека двата објекта ги имаат градено исти мајстори.

## Поврзано
*Црква „Св. Илија“ - Пожаране - другата селска црква;
*Црква „Св. Климент Охридски“ - Пожаране - најновата селска црква;
*Пожаране

## Галерија


File:Пожаране - Св. Никола.JPG|Поглед на црквата од северозапад
File:Пожаране - Црква Св. Никола.JPG|Поглед на црквата од југозапад
File:Пожаране - Црква.JPG|Поглед на куполата на црквата со камбанаријата
File:Пожаране - камбанарија.JPG|Камбанаријата
File:Пожаране - гробишта.JPG|Селските гробишта се наоѓаат во црковниот двор
File:Sv. Nikola - Požarane (2).JPG|Гробот на Прота Захариј Петровиќ
File:Sv. Nikola - Požarane (9).JPG|Фреска на Св. Никола над главниот влез



## Наводи

Категорија:Пожаране
Пожаране
Категорија:Гробјански цркви во Македонија
Централен Масив

**Централен Масив** (, ) — високо подрачје во средишниот дел на јужна Франција, покриено со планини и висорамнини што образуваат масив. Зафаќа 15% од површината на државата. Највисока планина во масивот е Пиј де Санси (1.886&nbsp;м).

Планините се вулкански но активноста згаснала пред 10.000&nbsp;години. Одделени се од Алпите со длабок засек во правец север-југ создаден со текот на реката Рона, наречен „ронска бразда“ (**).

Подрачјето претставувало препрека во тој дел на земјата, оневозможувајќи го сообраќајот од север на југ и обратно сè до изградбата на автопатот&nbsp;A75 на крајот на 2010 г.

## Административни единици

Масивот се протега низ следниве департмани: Аверон, Алје, Ардеш, Кантал, Гар, Горна Вјена, Горна Лоара, Еро, Корез, Крез, Лоара, Лозер, Лот, Од, Пиј де Дом, Рона и Тарн.

Во подрачјето на планините целосно се опфатени региони Оверњ и Лимузен, а делумно навлегуваат во Лангдок-Русијон, Југ-Пиринеи и Рона-Алпи.

Најголеми градови се Клермон Феран и Сент Етјен.

На северната страна на масивот, западно од долината на Рона, карпите се вулкански, додека пак во јужниот дел се варовнички, гранитни и шкрилни.

## Наводи

## Поврзано

* Тарнска Клисура
* Севени
* Пиј де Санси
* Пиј де Дом

## Надворешни врски
* Природен парк „Централен Масив“ 
* Статистички атлас на Централниот Масив — INSEE 


Категорија:Планински венци во Франција
Категорија:Вулкани во Франција
Вуелта а Еспања 2013 - етапа 1 до етапа 11

мини|Маршрутата на Вуелта а Еспања 2013
Вуелта а Еспања 2013 започнала на 24 август, а етапата 11 се случила на 4 септември. Изданието во 2013 започнало со екипен хронометар, каде сите членови на екипата започнале заедно и се бореле за подобро време на крајот, а веќе на втората етапа се одржала првата планинска етапа. На единаесеттата етапа, по првиот ден за одмор, се одржал единствениот поединечен хронометар на трката.

## Етапа 1

;24 август 2013&nbsp;— Виланова де Ароса до Санхенхо, 27,4 км, екипен хронометар (ТТТ)

Четврта година по ред, Вуелта започнала со екипен хронометар.

## Етапа 2

;25 август 2013&nbsp;— Понтеведра до Бајона–Алто да Гроба, 177,7 км

## Етапа 3

;26 август 2013&nbsp;— Виго до Монте Лобеира–Вилагарсија де Ароса, 184,8 км

## Етапа 4

;27 август 2013&nbsp;— Лалин–А Естрада до Фистера, 189 км

## Етапа 5

;28 август 2013&nbsp;— Собер до Лаго де Санабрија, 174,3 км

## Етапа 6

;29 август 2013&nbsp;— Гихуело до Касерес, 175 км

## Етапа 7

;30 август 2013&nbsp;— Алмендралехо до Маирена дел Алхарафе, 205,9 км

## Етапа 8

;31 август 2013&nbsp;— Херез де ла Фронтера до Естепона-Алто Пењас Бланкас, 166,6 км

## Етапа 9

;1 септември 2013&nbsp;— Антекера до Валдепењас де Хаен, 163,7 км

## Етапа 10

;2 септември 2013&nbsp;— Тоределкампо до Гуехар Сиера, 186,8 км

## Етапа 11

;4 септември 2013&nbsp;— Таразона до Таразона, 38,8 км, поединечен хронометар (ITT)

## Белешки

## Наводи

Категорија:Вуелта а Еспања 2013
Антихрист

[мини|десно|250п|Антихристот на фреска од [Осоговски манастир|Осоговскиот манастир.]]
**Антихрист** — христијански концепт, отелотворение на злото, врз основа на толкувања на делови од Новиот завет. Во Новиот завет, терминот *антихрист* се споменува вкупно пет пати, еднаш во множина и четири пати во еднина.

Според традиционалното христијанско верување, во неговото Второ пришествие на земјата, Исус ќе се соочи со Антихристот. Како што Исус Христос е спасител и идеален модел за љубовта кон човештвото, така Антихристот е претставник на злото и негов антипод.

## Антихристот како тема во уметноста и во популарната култура
* „Антихрист“ (англиски: *Antichrist*) - филм од 2009 година, во режија на Ларс фон Трир.
* „Антихрист“ (англиски: *The Antichrist*) - песна на американската хеви-метал група Слеер (*Slayer*) од 1986 година.

## Наводи

Категорија:Христијанска есхатологија
Категорија:Откровение на Јован
Категорија:Христијанска митологија
Категорија:Христијански поими
Категорија:Самопрогласени месии
Мурат (река)

**Мурат** (), **Источен Еуфрат** или **Арсаниј** (од ) — река во Турција и еден од покрупните водотеци што го сочинуваат Еуфрат. Извира кај планината Арарат северно од езерото Ван во источна Турција и тече на запад низ планински предели, во должина од 722&nbsp;км. Пред изградбата на браната „Кебан“, Мурат се влевал во реката Карасу, 10&nbsp;км северно од неа и 13&nbsp;км северно од градот Кебан.

Во покраината Муш, течението е прекинато со браната „Алпаслан-1“, изградена во 2009 г. Во подолниот дел од течението се работи на браната „Алпаслан-2“, чија изградба треба да заврши во 2016 г. На крајот, реката се влева во хидроакумулацијата на Кебан.

## Наводи

## Надворешни врски

Категорија:Реки во Турција
Категорија:Источна Анадолија
Шат ел-Араб

**Шат ел-Араб** (, „Арапски Поток“; , **Арванд** = „Брза“) — река во Југозападна Азија со должина од 200&nbsp;км. Се создава со спојување на Тигар и Еуфрат кај местото Курна во покраината Басра во Јужен Ирак. Јужниот крај на течението ја исцртува границата помеѓу Ирак и Иран, сè до устието во Персискиот Залив. Во ширина се движи од 232&nbsp;м кај Басра до 800&nbsp;м во устието. Се смета дека реката настанала релативно доцна во геолошки рамки, а пред тоа Тигар и Еуфрат се влевале во Персискиот Залив преку друг водотек на запад.

Од иранска страна на реката ѝ се приклучува притоката Карун и донесува големо количество мил. Поради ова, коритото мора постојано да се ископува за да се задржи пловноста.

Во поречието е сместена најголемата шума на урмини палми во светот. Во средината на 1970-тите, подрачјето имало 17-18 милиони дрва, или  од вкупниот број во светот. Меѓутоа, веќе во 2002 г, воените судири, штетниците и солта уништиле преку 14 милиони палми, од кои 9 милиони во Ирак и 5 милиони во Иран. Голем број од преостанатите 3-4 милиони дрва се во лоша состојба.

Во персиската книжевност и епот „Шахнаме“ (977-1010), името  *Арванд* се однесува на Тигар, кој е една од реките што го сочинува Шат ел-Араб. Поимот почнал да се однесува на оваа река во периодот на Пахлевите и опстојува како таков и по Иранската револуција (1979) до денес.

## Поврзано
* Хузестан
* Басра
* Месопотамија

## Наводи

## Надворешни врски

*Иранско-ирачка граница, 1639-1992  

Категорија:Реки во Иран
Категорија:Реки во Ирак
Категорија:Слив на Шат ел-Араб
Категорија:Персиски Залив
Категорија:Хузестан
Категорија:Реки во Азија
Категорија:Меѓународни реки во Азија
Црква „Св. Атанасиј“ - Дреновци

**Свети Атанасиј** — манастирска црква на Дреновечкиот манастир.

## Историја
Според своите димензии, архитектурниот стил и живописот, црквата се проценува дека била изградена во XVII век.

## Архитектура
Градбата на црквата е еднокорабна, со правоаголна основа и се одликува по тоа што олтарскиот простор во источниот дел претставува засебен дел со помали димензии и има мала полукружна апсида на источната страна. Кон западната страна на храмот е прилепена камбанаријата којашто има квадратна основа и во горниот дел има по една монофора на секоја страна. Влезот на црквата се наоѓа на јужната страна и над него има ниша со фреска на Атанасиј Александриски. На надворшениот ѕид од засебниот олтарски простор има ниша со фреска во лоша состојба. Внатрешноста на црквата е живописана, а иконостасот е богат со икони и слики. Остатоци од првобитниот живопис единсвено се среќаваат во олтарскиот простор.

## Галерија
**Надворешност**

Податотека:Црква „Св. Атанасиј“ - Дреновци 3.jpg|Влезот на црквата
Податотека:Црква „Св. Атанасиј“ - Дреновци 7.jpg|Источната страна со апсидата
Податотека:Црква „Св. Атанасиј“ - Дреновци 5.jpg|Јужниот ѕид од олтарскиот простор
Податотека:Црква „Св. Атанасиј“ - Дреновци 6.jpg|Апсидата
Податотека:Црква „Св. Атанасиј“ - Дреновци 2.jpg|Камбанаријата


**Внатрешност**

Податотека:Црква „Св. Атанасиј“ - Дреновци 4.jpg|Иконостасот
Податотека:Фреска од Св. Атанасиј - Дреновци.jpg|Фреска од првобитниот живопис
Податотека:Фреска од Св. Атанасиј - Дреновци1.jpg|Фреска во лоша состојба


## Поврзано
* Дреновечки манастир
* Црква „Св. Теодор Тирон“
* Дреновци
* Преспанско-пелагониска епархија
* Прилепско архијерејско намесништво
* Долненско-секиречка парохија

## Наводи

## Надворешни врски
* 

Категорија:Дреновци
Дреновци
Бре Дин

**Бре Дин** (, ) — општина во департманот Север во северна Франција, на самата белгиска граница.

Ова е најсеверна општина во Франција, во која влегува и најсеверната точка во земјата.

Во местото настрадале голем број на војници за време на евакуацијата од Динкерк, наречена „Операција Динамо“ (1940).

## Во книжевноста
* Во Бре Дин пребегнува Роби Тарнер — главниот лик во романот „Искупување“ (2001) на Ијан Мекјуан.

## Население

## Поврзано
мини|десно|300п|Местоположба на Бре Дин во округот Динкерк
*Север (департман)
*Ламанер — најјужната општина во Франција

## Наводи
* Бре Дин — INSEE 

## Надворешни врски

* Општинска страница на Бре Дин 
* Портал на Бре Дин 
* Здружение „Пријатели на Бре Дин“  

Категорија:Општини во Север (департман)
Зардкух

**Зардкух** или „Зардкухе Бахтијари“ (, *Жолта Планина*) — планина во средишниот дел на венецот Загрос во Иран.

Планината е сместена во покраината Чахар Махал и Бахтијари, и од неа извираат реките Карун и Зајанде. Има мали ледници поради релативно високото количество на атмосферски врнежи. Ова се единствените ледници во суптропскиот појас вон Хималаите и Андите

## Поврзано
* Загрос
* Карун
* Бахтијари

## Наводи

## Надворешни врски
* Зардкух — Peakbagger 

Категорија:Планини во Иран
Категорија:Чахар Махал и Бахтијари
Категорија:Четириилјадници
Ормуски Проток

мини|десно|250п|Сателитска снимка на Ормускиот Проток

**Ормуски Проток** ( *Tangeh-ye Hormoz*,  *Maḍīq Hurmuz*) — проток помеѓу Оманскиот и Персискиот Залив. Ова е единствениот излез на Персискиот Залив на отворен океан и една од најважните геостратешки точки во светот. На северниот брег се наоѓа Иран, а на јужниот се сместени Обединетите Арапски Емирати и оманската ексклава Мусандам. Во најтесниот дел, протокот е широк 39 км (21 морска милја).

Низ протокот минува 20% од вкупното количество нафтата во светот и 35% од сите нафтоносни пловила. Поради ова, местото е од големо стратешко значење во меѓународната трговија, и причина за конфликт помеѓу силите, особено САД и Иран.

Протокот за првпат се споменува во поморскиот прирачник „Перипл на Еритрејското Море“ од I век.

## Сообраќај
Поради големата прометност, во Ормускиот Проток се имаат случено повеќе судири на бродови. За да се намали ризикот од вакви катастрофи, протокот е подвоен на две ленти — една за дојдовен и една за појдовен сообраќај. Од нив, едната се наоѓа во омански води, а другата во ирански.

Според Управата за енергетско информирање на САД, во 2011 г. низ протокот поминувале просечно 14 танкери дневно, носејќи 17&nbsp;милиони барели (2.700.000&nbsp;м³) сирова нафта. Ова претставува 35% од количеството на нафта што се превезува по морски пат и 20% од целиот нафтен сообраќај во светот. Во извештајот се вели дека 85% од сировата нафта била испорачана во Азија, највеќе во Јапонија, Индија, Јужна Кореја и Кина.

## Поврзано
* Ормуз
* Абу Муса
* Хормозган

## Наводи

* Mohammed Kookherdi (1997) Kookherd, an Islamic civil at Mehran river, III изд: Dubai

## Надворешни врски

* Ормуски Проток: политичка, економска, деловна, техничка и воена проблематика — Центар „Роберт Штраус“ 
* Портал посветен на Ормускиот Проток  со стари карти 

Категорија:Протоци во Азија
Категорија:Протоци во Индискиот Океан
Категорија:Меѓународни протоци
Категорија:Персиски Залив
Категорија:Географија на Иран
Категорија:Географија на Оман
Категорија:Географија на Обединетите Арапски Емирати
Категорија:Хормозган
Вуелта а Еспања 2013 - етапа 12 до етапа 21

мини|Рутата на Вуелта а Еспања 2013

Вуелта а Еспања 2013 започнала на 24 август, а етапата 12 се случила на 5 септември. Втората половина на трката содржела повеќе планински етапи, дури 5 во последните девет дена. Во овој дел на трката треба да биде потврден победникот, кога и се очекува борба на планините и правење разлики во однос на другите возачи.

## Етапа 12

;5 септември 2013&nbsp;— Маелја до Тарагона, 164,2 км

## Етапа 13

;6 септември 2013&nbsp;— Валс до Кастељдефелс, 169 км

## Етапа 14

;7 септември 2013&nbsp;— Бага до Андора-Коладе де ла Галина (Андора), 155,7 км

## Етапа 15

;8 септември 2013&nbsp;— Андора ла Веља (Андора) до Перагуд (Франција), 224,9 км

## Етапа 16

;9 септември 2013&nbsp;— Граус до Салент де Галего–Формигал, 146,8 км

## Етапа 17

;11 септември 2013&nbsp;— Калахора до Бургос, 189 км

## Етапа 18

;12 септември 2013&nbsp;— Бургос до Пења Кабарга, 186,5 км

## Етапа 19

;13 септември 2013&nbsp;— Сан Висенте де ла Баркера до Овиедо–Монте Наранко, 181 км

## Етапа 20

;14 септември 2013&nbsp;— Авилес до Алто де л’Англиру, 142,2 км

## Етапа 21

;15 септември 2013&nbsp;— Леганес до Мадрид, 109,6 км

## Белешки

## Наводи

Категорија:Вуелта а Еспања 2013
Metacritic

**Metacritic** е мрежно место која дава средна оцена за музички плочи, видео игри, филмови и книги. Оваа страница работи на уникатен принцип. Имено, најпрво собира рецензии од повеќе угледни изданија, а потоа врз основа на нив одредува средна оцена. Потребни се најмалку четири рецензии за да може да се изработи средна оцена.

Оваа страница била основана од Џејсон Диез, Марк Дојл и Џули Дојл-Робертс во 2001 година. Нејзиниот начин на рангирање честопати е споредуван со оној на Rotten Tomatoes, со таа разлика што вторите изработуваат просек само за филмови. Интересно е тоа што во процесот на обработка на податоците, Metacritic ги претвораат оцените во процентни бодови (на пример „A“ носи 100 бода; „B-“ е 67 бода итн). Податоците од Metacritic ги користат неколку поважни публикации, меѓу кои и Википедија.

## Табела со вредносни бодови

## Наводи

## Надворешни врски
*

Категорија:Семрежни бази на податоци
Категорија:Мрежни места за филмови
Категорија:Филмска критика
Ламанер

**Ламанер** () ) — општина во департманот Источни Пиринеи во јужна Франција. 

Ова е најјужното населено место во континентална Франција.

## Поврзано
*Бре Дин — најсеверното место во Франција

## Наводи
*Ламанер — INSEE 

Категорија:Општини во Источните Пиринеи
Шуш

**Шуш** (, *Shūsh*) — град во покраината Хузестан во Иран и административен центар на округот Шуш. Населението брои 53.897, со вкупно 10.689 семејства (2006).

Градот се наоѓа близу древниот град Суза, кој на персиски исто така се нарекува „Шуш“. 

## Наводи

Категорија:Градови во Иран
Категорија:Хузестан
Карун

**Карун** () — најполноводна и единствена пловна река во Иран. Долга 720&nbsp;км и извира во плаинната Зардкух во венецот Загрос. По течението ѝ се приклучуваат повеќе притоки како Дез и Кухранг, пред да помине низ Ахваз, главен град на покраината Хузестан.

По Ахваз, течението продолжува кон Персискиот Залив, подвојувајќи се во две растоки во делтата: Бахманшир и Хафар што му се приклучува на Шат&nbsp;ел-Араб (пер. Арвандруд) и се влева во Персискиот Залив. Меѓу двата ракава е сместе важниот остров Абадан. Хафар го дели пристанишниот град Хоремшехр од островот.

Реката е спомената во Библијата под името „Фисон“ — една од четирите реки на Еденската градина (Рајот). Другите три се Тигар, Еуфрат и Керхе („Улај“ или „Гихон“). Во времето на Македонското Царство, реката се нарекувала Паситигар, што е веројатно етмолошки врзана со библиското име Фисон. Средновековното (и денешно) име Карун доаѓа од „Кухранг“, која денес се однесува на една од поважните притоки на реката.

## Поврзано
* Шат ел-Араб (Арвандруд)
* Загрос

## Наводи

## Надворешни врски

Категорија:Реки во Иран
Категорија:Слив на Шат ел-Араб
Категорија:Хузестан
Категорија:Чахар Махал и Бахтијари
Загрос

мини|десно|250п|Топографска карта на Иран со венцот Загрос
мини|десно|Загрос од вселената во 1992 г.

**Загрос** (, , лурски: کو یه لی زاگروس, , ) — најголемиот планински венец во Иран и Ирак, со вкупна должина од 1.500&nbsp;км. Се протега накосо од северозападен Иран, по целата должина на западниот и југозападниот дел на Иранската Висорамнина, па завршува во Ормускиот Проток. Највисоки планини во венецот се Зардкух и Дена. Системот има и источен крак во облик на масивот Хазаран во покраината Керман, при што Џебал Барез доаѓа дури до Систан.

## Екологија
Планините на Загрос опфаќаат неколку екосистеми. Од нив преовладуваат шумските и шумостепските предели со полусува клима. Во средните и повисоките планински предели преовладува шумостепскиот екорегион. Годишното количество на врнежи се движи од 400 до 800&nbsp;мм и се јавува претежно во зима и на пролет. Зимите се остри и со мошне ниски температури (често &minus;25&nbsp;°C). Екорегионот е пример за континентална варијанта на средоземната климатска шема која е слична на онаа во Македонија —  студени снежни зими и блага врнежлива пролет, проследена од суво лето и сува есен.

Иако денес е пореметено поради преиспаша и обесшумување, подрајчето на Загрос има богат и разновиден растителен живот. Сè уште се среќаваат остатоци од некогашните дабови шумски предели, како и проретчените кории од ф’стак и бадем. На планините виреат и дивите предци на најзастапените прехранбени култури како пченицата, јачменот, леќата, бадемот, оревот, ф’стакот, кајсијата, сливата, калинката и грозјето.
Планините имаат и поголем број на загрозени видови, како што се загрошкиот глувчовиден крчок, ирачкиот трскар  и пругавата хиена. Порано се мислело дека персискиот елен лопатар е исчезнат, но во најново време се пронајдени единки во јужниот дел на планиинте.

## Историја
Во подножјето на Загрос се пронајдени знаци на земјоделски активности од барем 9000 години п.н.е. во местата што подоцна станале градови како Аншан и Суза. Во тоа подрачје се наоѓа и пештерата Шанидар, каде се ископани останки од неандерталци.

Во местата Хаџи Фируз Тепе и Годин Тепе се најдени најстарите винарски визби (3500 и 5400 г. п.н.е.).

Во пораните периоди на стариот век на планините живееле разни древни народи како Каситите, Гутејците, Асирците, Еламците и Митаните, кои повремено поаѓале во походи и ги заземале сумерските и акадските градови во Месопотамија. Некои места како Тел Базмусијан кај Шемшара биле од VI милениум п.н.е. до IX век н.е..

## Поврзано
* Таур
* Алборз

## Наводи

## Надворешни врски

* Најголеми врвови на венецот Загрос — Peakbagger 
* Загрос: Фотографии од Иран  — *Livius*
* Иран: Времеплов низ историјата на уметноста — музеј „Метрополитен“ 
* Месопотамија од 9000 до 500 г. п.н.е  

Категорија:Планински венци во Иран
Категорија:Планински венци во Ирак
Категорија:Планини во Иран
Категорија:Планини во Ирак
Категорија:Биота на Иран
Категорија:Биота на Ирак
Категорија:Екорегиони
Категорија:Месопотамија
Црква „Св. Преображение“ - Припор

**Свето Преображение** — црква, која се наоѓа на месноста Теферич во скопската населба Припор во Општина Кисела Вода.

Црквата е висока осум метри, а широка пет метри. Во близина на црквата изградена е камбанарија. Уреден е самиот двор на црквата, во кој се наоѓа и чешма.

## Историја

Изградбата започнала во 2008 година и комплетно била завршена во 2009 година. На 9 октомври 2011 година црквата била осветена од страна на архиепископот г.г. Стефан и на други свештени лица.

## Галерија


Податотека:Црква во Теферич 01.jpg|Страничен поглед на црквата со камбанаријата
Податотека:Црква во Теферич 04.jpg|Страничен поглед на црквата со камбанаријата
Податотека:Црква во Теферич 05.jpg|Фреска насликана над влезот на црквата


## Наводи

## Надворешни врски

Припор
Категорија:Цркви во Скопје
Категорија:Припор
Категорија:Македонската архитектура во 2009 година
Одрон

мини|Одрон
**Одрон** — камење и земја што се одронуваат и паѓаат од повисоко, ридско место; местото каде што има одронувања. Одроните често се пројавуваат и се поврзани со нестабилност на теренот, обесшумување, ерозија и сл. Во нив дејствувач е и подземната вода во заемодејство со Земјината гравитација. Одроните предизвикуваат големи штети на населените места и стопанските установи бидејќи се, за разлика од свлечиштата, ненадејни, спонтани настани.

## Поврзано

* Свлечиште

## Наводи

## Надворешни врски

__СОСОДРЖИНА__
__ИНДЕКС__

Категорија:Природни катастрофи
Химна на Чиле

**Државната химна на [[Чиле]]** (шпански: *Himno Nacional de Chile*) е националната и официјална химна на Чиле.

Химната била напишана од страна на Eusebio Lillo и официјално била усвоена во 1847 година.

## Текст


:**Dulce Patria, recibe los votos**
:**con que Chile en tus aras juró**
:**que o la tumba serás de los libres** 
:**o el asilo contra la opresión.**

I 
:Ha cesado la lucha sangrienta;
:ya es hermano el que ayer invasor; 
:de tres siglos lavamos la afrenta 
:combatiendo en el campo de honor. 
:El que ayer doblegábase esclavo 
:hoy ya libre y triunfante se ve; 
:libertad es la herencia del bravo, 
:la Victoria se humilla a su pie.

II 
:Alza, Chile, sin mancha la frente; 
:conquistaste tu nombre en la lid; 
:siempre noble, constante y valiente 
:te encontraron los hijos del Cid. 
:Que tus libres tranquilos coronen 
:a las artes, la industria y la paz, 
:y de triunfos cantares entonen 
:que amedrenten al déspota audaz.

III 
:Vuestros nombres, valientes soldados, 
:que habéis sido de Chile el sostén, 
:nuestros pechos los llevan grabados; 
:los sabrán nuestros hijos también. 
:Sean ellos el grito de muerte 
:que lancemos marchando a lidiar, 
:y sonando en la boca del fuerte 
:hagan siempre al tirano temblar.

IV 
:Si pretende el cañón extranjero 
:nuestros pueblos, osado, invadir; 
:desnudemos al punto el acero 
:y sepamos vencer o morir. 
:Con su sangre el altivo araucano 
:nos legó, por herencia, el valor; 
:y no tiembla la espada en la mano 
:defendiendo, de Chile, el honor.

**V**
:**Puro, Chile, es tu cielo azulado,**
:**puras brisas te cruzan también,**
:**y tu campo de flores bordado**
:**es la copia feliz del Edén.**
:**Majestuosa es la blanca montaña**
:**que te dio por baluarte el Señor,**
:**y ese mar que tranquilo te baña**
:**te promete futuro esplendor.**

VI 
:Esas galas, ¡oh, Patria!, esas flores 
:que tapizan tu suelo feraz, 
:no las pisen jamás invasores; 
:con su sombra las cubra la paz. 
:Nuestros pechos serán tu baluarte, 
:con tu nombre sabremos vencer, 
:o tu noble, glorioso estandarte, 
:nos verá, combatiendo, caer. 


## Поврзано
* Чиле
* Знаме на Чиле
* Грб на Чиле

## Наводи


## Надворешни врски

* MIDI Химна 

Категорија:Национални химни
Категорија:Национални симболи на Чиле
Категорија:Чиле
Категорија:Композиции во це-дур
Анталиски Залив

**Анталиски Залив** () — голем залив во источниот дел на Средоземното Море, јужно од покраината Анталија, Турција. Подрачјето е наречено „Турска ривиера“ бидејќи тука сместени некои од поголемите приморски туристички места во земјата.

[мини|лево|450п|Поглед на Анталискиот Залив од градот [Анталија кон Кемер и венецот Таур.]]

Залив
Категорија:Заливи во Турција
Категорија:Заливи во Средоземното Море
Категорија:Средоземен регион (Турција)
Видови агли

## Видови на агли во рамнина

### Агли

### Агли во геометриски фигури

### Агли парови

### Агли на [[Паралелни линии#.D0.A2.D1.80.D0.B0.D0.BD.D1.81.D0.B2.D0.B5.D1.80.D0.B7.D0.B0.D0.BB.D0.B0 .D0.B8 .D0.BF.D0.B0.D1.80.D0.B0.D0.BB.D0.B5.D0.BB.D0.BD.D0.B8 .D0.BF.D1.80.D0.B0.D0.B2.D0.B8|трансверзала]]

## Наводи

## Поврзано
*Агол
*Агли на трансверзала
*Рамнина
*Паралелни прави
*Нормални прави
*Многуаголник

## Надворешни врски
* interactive }
* interactive }
* interactive }
* interactive }
* interactive }

Категорија:Агол
Категорија:Елементарна геометрија
Категорија:Геометрија
Категорија:Математичко образование
Одра-Шпре

мини|поглед кон автопатот А10
**Одра-Шпре** () — округ во источниот дел на сојузната покраина Бранденбург, Германија. Соседни окрузи (од север надесно) се округот Меркиш-Одерланд, слободниот град Франкфурт на Одра, државата Полска, окрузите Шпре-Ниса и Даме-Шпревалд и сојузната покраина Берлин.

## Географија

Округот е именуван по двете главни реки во округот, реката Шпре тече низ целиот округ, додека реката Одра ја создава источната граница.

## Историја

Округот бил создаден во 1993 со спојување на окрузите Ајзенхитенштат, Бесков и Фирстенвалде и слободниот град Ајзенхитенштат.

## Грб

## Градови и општини

## Наводи

## Надворешни врски

* Официјална страница
Питер Хортон

алт=Питер Хортон на доделувањето на Еми наградите во 1988 година|мини|Питер Хортон на доделувањето на Еми наградите во 1988 година
**Питер Хортон** () е американски глумец и режисер. Тој играше улогата на професор Гери Шепард на популарната телевизиска серија thirtysomething до 1991 година.

## Живот и кариера
Хортон е роден во Белви, Вашингтон на татко ми, кој работел во превозот бизнис. Тој присуствуваше Redwood Висока школа и Принципија колеџ.
За време на неговиот рок на thirtysomething, магазинот People го прогласи за еден од "50 најубави луѓе". Хортон дејствувал во телевизиски емисии, вклучувајќи Св друго место, Белата сенка, Далас, Осум е доволно ", во третманот" и Џина Дејвис шоу, играше водечката улога во краткотрајниот серија сулфур, и играше Крејн McFadden во една сезона серија (1982-1983) "Седум невести за седум браќа". Играше Јаков во 1982 игран филм Сплит слика, отец Mahoney во 1986 играниот филм "каде што реката тече црно" Рој Фокс во 1996 филмот "два дена во долина" и одигра Барт во 1984 Стивен Кинг филм Децата на пченка. Тој имаше мала улога во Сиетл Камерон Кроу во романтичната комедија Синглови. Играше Хари Landers во "болница" сатира од Амазон Жените на Месечината (1987 филм) Тој, исто така, се појави во 1997 ТВ филмска верзија на Џон Krakauer книга во воздух: Смртта на Еверест, играјќи Скот Фишер, водачот на катастрофалниот 1996 се искачи на Монт Еверест. Тој исто така беше во филмот Sideout (1990), како Зек Барнс, одредување и надвор екс-одбојката топката шампион. Како режисер, тој има работено на неколку телевизиски серии, вклучувајќи The Shield, thirtysomething, Чудото години, откако и повторно, а во режија на пилот за Вовед во анатомија, како и пилотите за Класа на '96, Birdland, Валкани секси пари, филантроп и реконструкција. Тој во режија на 1990 филм за телевизија "Екстремни Крупен", како и во 1995 година играниот филм The Cure. Како продуцент тој произведува реконструкција (кои тој ко-создадено), осамен ѕвезда, филантроп, политичкото тело (кое исто така, ко-создадено), Вовед во анатомија, шест степени и Убиство во живо (кој тој го напишал приказна за).

Тој се појави во Кој го уби електричниот автомобил? и е во одборот на директори на животната средина Алијансата. 
Од 2010 година Хортон е извршен продуцент и директор на Вовед во анатомија на ABC, и произведува и насочува емисијата На филантроп.

## Личен живот
Хортон беше во брак со Мишел Фајфер (1981-1988), а е во брак со Никол Deputron од 1995 година. Хортон и Deputron имаат две деца. Нивната ќерка Лили е роден во октомври 1999 година, нивната ќерка Руби во 2002 година. Тој е брат-во-закон на Egil Krogh, [се бара извор] поранешен Белата куќа водоводџии член кој беше осуден во скандалот Вотергејт.
Momoiro Clover Z

е јапонска женска поп група (идол група) основана од Stardust Promotion во 2008 година.

## Состав

### Поранешни членови

**Други**
* 
* 
* 
* 
* 
* 

## Дискографија
### Синглови

***** во 2012 година

### Албуми

***** во 2013 година

## Видеографија

## Награди

## Поврзано
* Shiritsu Ebisu Chugaku
* Team Syachihoko

## Наводи

## Надворешни врски

*  
*  
* Официјален YouTube канал на Stardust Music
* Momoiro Clover Z на Ustream 

Категорија:Музички групи
Категорија:Јапонски музички групи
Категорија:Музички групи основани во 2008 година
Сиво гушанче

**Сивото гушанче** () е мала врапчевидна птица од семејството на трскарите (*Acrocephalidae*), од родот на гушанчињата (*Iduna*).  Порано беше сметан како подвид на западното сиво гушанче (*Iduna opaca*), но со современиот начин на таксономските определби се заклучи дека е посебен вид. Оваа птица се размножува низ југоисточна Европа и Среден Исток, а се сели зиме во Африка, под Сахара или во Арабија. Ја има и во Македонија. Редок скитник е во северна Европа.

## Опис
Сивото гушанче е долго 13-14,5 см и тежи 16-22 г. Одозгора е еднобојно сивкавокафеаво со една слаба нијанса на маслинава боја, а долниот дел, градите, стомакот и под опашката е бело. Клунот му е силен и остар, а нозете сиви. Карактеристично му е држењето на опашката малку надолу. Мажјаците и женките се исти, а младенчињата се малку побледи. Личи на градинското грмушарче.
Западниот вид се разликува од овој по тоа што е малку поголем и покафеав одозгора и има поголем клун. 
Песната му е брзо назално брборење.

## Поведение
Живеалиштето на сивото гушанче се шумите и грмушките, особено бујните со вегетација брегови на водни површини, напуштените овоштарници, како и оазите на Сахара. Птиците од јужниот дел на распространетоста се постојани жители, а оние од понасевер се преселници кои зимата ја поминуваат во тропска Африка.

Птиците се хранат со инсекти и пајаци, коишто ги собираат од листовите и гранките.

Веднаш по неговото пристигнување во местата за размножување, птиците го градат гнездото, кое често се наоѓа во грмушки од капини или мали дрвја, на висина од 0.5 до 2 метра над земја. Понасевер женките несат 4-5 јајца, а во јужниот дел, често само 3. На север, сезоната на парење започнува во јуни и таму имаат само едно легло, а на југ, започнува во мај, па имаат и второ легло во јуни-јули. Последните младенчиња стануваат независни во август. За време на сезоната на парење, мажјакот се додворува така што лета во близина на гнездото, со пеење се вивнува нагоре, а потоа во коса траекторија се спушта надолу.

## Наводи

*Fregin, S., M. Haase, U. Olsson, and P. Alström. 2009. Multi-locus phylogeny of the family Acrocephalidae (Aves: Passeriformes) - the traditional taxonomy overthrown. Molecular Phylogenetics and Evolution 52: 866-878.
*Sangster, G., J.M. Collinson, P.-A. Crochet, A.G. Knox, D.T. Parkin, L. Svensson, and S.C. Votier. 2011. Taxonomic recommendations for British birds: seventh report. Ibis 153: 883-892.

## Надворешни врски
*Avibase
*Сиво гушанче - видео со пеење; YouTube

Категорија:Трскари
Категорија:Птици на Македонија
Жолто гушанче

**Жолтото гушанче** () е мала врапчевидна птица од семејството на трскарите (*Acrocephalidae*), од родот на дрвните трскари (*Hippolais*). Се размножува низ Европа, со исклучок на југозападот, каде е заменет со неговиот западен пар мелодичниот трскар (*Hippolais polyglotta*). Оваа птица ја има во Македонија. Таа е птица преселница што зимува под Сахара, во Африка. Терминот *icterine* се однесува на неговата жолтеникава нијанса.

## Опис
Жолтото гушанче е трскар со средна големина, долг 12 - 13,5 см. Горните делови му се светли, зеленикавокафеави со посветла линија на крилјата, а одоздола е светложолт. Има светла линија над окото. Клунот му е светлопортокалов, силин и остар, а нозете синосиви. Половите се исти, а младенчињата се побледи на стомакот. 
Песната му е брзо назално брборење во кое се вклучени и имитации на други птици. Повикот може да го опишеме како *тик* или *тик-тик-тик*.
## Поведение

Живеалиштето на оваа птица се отворените листопадни шуми со грмушки, како и парковите и градините, често во близина на вода.

Се храни со инсекти, пајаци, друга ситна храна и бобинки.

Гнездото го прави добро скриено во дрво или грмушки и несе 4-6 јајца.

## Статус
Во Европа има 3.500.000-7.100.000 пара, или од 10.500.000 до 21.300.000 единки.(BirdLife International 2004). Европската популација сочинува 75-94% од глобалната, па глобалната приближно би изнесувала 11.200.000-28.400.000 единки..
Според Црвениот список на МСЗП оваа птица е класифицирана како вид со најмала загриженост.

## Наводи

## Надворешни врски

* Жолто гушанче од BirdGuides
* Avibase

Категорија:Трскари
Категорија:Птици на Македонија
Паго Паго

мини|десно|Вишиот суд на Американска Самоа
**Паго Паго** (, ) — главен град на Американска Самоа, со население од 11.500 жители (2000). Главни стопански гранки се туризмот, угостителството и конзервирањето на туна. Поврзан е со другите земји со Меѓународниот аеродром Паго Паго.

## Историја

Од 1878 до 1951 г., на местото на Паго Паго се наоѓала тогашната военоморнаричка станица „Тутуила“ која служела за дотур на гориво и поправка на бродовите на американската воена морнарица.

Во јануари 1942 г. пристаништето било нападнато од јапонска подморница.

На 29 септември 2009 г. се случил земјотрес кај Самоа и Американска Самоа, кој предизвикал цунами што го погодил Паго Паго и околните места. Бранот причинил умерени до посериозни штети на селата, објектите и возилата и непознат број на човечки жртви.

## Географија
Местото се наоѓа на островот Тутуила и впрочем претставува агломерација од поголем број на села долж источниот дел од брегот. Во Фагатого е сместено законодавството и судот, а Утулеи е седиште на извршната власт.

## Клима
Паго Паго има клима од типот на тропска дождовна шума (Кепен: *Af*).

## Образование
Во градот има една јавна библиотека, која го носи името „Фелети Барстоу“.

## Занимливости
На периферијата на Паго Паго е сместен ресторан и ноќевалиште „Сади Томпсон“, прогласено за историско место на САД.

## Наводи

## Надворешни врски

* Портал на Паго Паго 
* Информации за Паго Паго  — SamoaWorld 

Категорија:Населени места во Американска Самоа
Категорија:Главни градови во Океанија
Големо гушанче

**Големото гушанче** или **маслинар** () е мала врапчевидна птица од семејството на трскарите (*Acrocephalidae*), од родот на дрвните трскари (*Hippolais*). Се размножува низ југоисточна Европа и Близок Исток. Ја има и во Македонија. Птица преселница е, што зимува во источна и јужна Африка, од Кенија до Јужна Африка.

## Опис
Оваа птица е со средна големина од трскарите, но најголем од гушанчињата. По големина е колку дамчестото грмушарче, долго околу 15,5-17 см, со малку подолг клун и пократка опашка. Главата му е сплескана, крилјата долги, а нозете тешки. Одозгора е сивкавокафеав, а одоздола валканобел.

## Поведение
Живеалиштето на оваа птица се отворените дабови шуми, насадите со маслинки, овоштарниците и плантажите со бадеми.

Се храни, како и другите трскари, со инсекти.

Гнездото го гради на мали дрвја или во грмушки и несе 3-4 јајца. 

Песната му е спој од чкрипење и врескање, малку пониско од другите трскари, а исто така, и поспоро.

## Статус
Во Европа, што сочинува 95% од вкупниот број, има 11.000-23.000 пара од овие птици, односно околу 33.000 - 69.000 поединци. Според Црвениот список на МСЗП оваа птица е класифицирана како вид со најмала загриженост.

## Наводи

## Надворешни врски
* Avibase

Категорија:Трскари
Категорија:Птици на Македонија
Флигели (’рт)

thumb|’Ртот Флигели на северниот крај на Рудолфовиот Остров
**Флигели** () — ’рт на северниот крај на Рудолфовиот Остров во склоп на Земјата на Франц Јосиф, Русија. Ова е најсеверна точка на Русија, Европа, Евроазија и Афроевроазија. Оддалечен е 911&nbsp;км од Северниот Пол.

’Ртот прва го посетила австроунгарската експедиција на Северниот Пол во 1874 г. и го нарекла картографот Август фон Флигели (1811-1879).

## Поврзано
*Крајни точки на Европа
*Крајни точки на Русија

Категорија:’Ртови во Русија
Категорија:Крајни точки на Земјата
Категорија:Земја на Франц Јосиф
Категорија:Архангелска област
Марина Горка

**Марина Горка** (,   ) — град во Минската област, Белорусија и административен центар на Пуховичкиот реон. Населението брои 22.500 жители (2009).

## Историја
Местото за првпат се споменува во 1222 г., а градскиот статус го стекнало во 1955 г.

## Географија
Марина Горка се наоѓа 60&nbsp;км јужно од Минск. Низ неа минува автопатот М5 што води од Минск до Бабрујск.

## Занимливости
На 15&nbsp;км североисточно од Марина Горка се наоѓа географскиот центар на Европа. ()

## Поврзано
*ФК Руденск

## Наводи

## Надворешни врски

* Портал на Марина Горка 

Категорија:Градови во Белорусија
Категорија:Минска област
Области во Белорусија

Белорусија административно се дели на **6 [[област]]и** (**') и градот [[Минск]], кој има посебен статус како главен град, но воедно е [[административен центар]] и на [[Минска област|Минската област]].

Секоја област потоа е поделена на [[реон]]и (**') кои имаат улога на окрузите во други земји.

Големината и распоредот на областите се утврдени во 1960 г. со административните реформи на тогашната Белоруска ССР.

## Области

300п|десно|Карта на областите во Белорусија

## Поврзано
* ISO 3166-2:BY
* Градови во Белорусија
* Географија на Белорусија

## Наводи

## Надворешни врски

* Историја на административната поделба на Белорусија 



Белорусија
Категорија:Списоци за Белорусија
Категорија:Првостепени административни единици на земјите
Категорија:Списоци на административни единици на земјите
Бесков

**Бесков** (, ) — град во Бранденбург, Германија и седиште на округот Одра-Шпре. Се наоѓа на реката Шпре, 30 километри југозападно од Франкфурт на Одра.

## Наводи

Категорија:Одра-Шпре
Категорија:Населени места во Долна Лужица
Категорија:Бранденбург (покраина)
Еркнер

**Еркнер** () — град во округот Одра-Шпре, во сојузната покраина Бранденбург, Германија. Се наоѓа на реката Шпре, 23 километри западно од Фирстенвалде и веднаш на границата со Берлин-Рансдорф.

## Галерија


Податотека:Erkner Rathaus.jpg|Градско собрание
Податотека:Bf Erkner.JPG|Железничка станица


## Наводи

Категорија:Одра-Шпре
Категорија:Бранденбург (покраина)